Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 310/13/6601	Banská Bystrica, 27.12.2013
EEČ : 2-45-52-2013

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 1, odsek 2 písmeno a, písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 100,00 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: OZ Signál ohrozenia, Detský domov Centrum Srdiečko,B.Bystrica,Wolkerova 26 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odb.kriminál.polície OR PZ Ban.Bystrica pod spisovou značkou ORP-470/2-OVK-BB-2013.
	Obvinený sa trestnej činnosti dopustil tak, že 15. júna 2013 v čase po 04.00 hodine vnikol do obydlia rodinného domu na Malachovskej ceste 121A, XXXXX, patriacemu XXXXX, nar. XXXXX tak, že prekonal uzamknutú vstupnú bránu, všiel zozadu po odkvapovej rúre na balkónovú terasu prvého podlažia, vytlačil balkónové dvere, vstúpil do vnútra a po schodoch vyšiel na druhé podlažie domu, kde v izbe pre hostí fyzicky napadol XXXXX, nar. XXXXX tak, že ju udrel jedenkrát päsťou pravej ruky do oblasti tváre, čím jej spôsobil pomliaždenie tváre a otras mozgu ľahkého stupňa, ktoré zranenia si vyžiadali dobu liečenia v trvaní 10 až 14 dní

Odôvodnenie: 
Uznesením vyšetrovateľa ORPZ OKP XXXXX ČVS: ORP-470/2-OVK-BB-2013 z 27.06.2013 bolo podľa § 206 odsek 1 Trestného poriadku vznesené obvinenie XXXXX pre prečin porušovania domovej slobody podľa § 194 ods. 1, ods. 2 písm. a/, písm.b/ Trestného zákona a prečin ublíženia na zdraví podľa § 156 ods. 1 Trestného zákona, ktorého sa dopustil na tom skutkovom základe ako je uvedené vo výrokovej časti uznesenia.

Dňa 08.10.2013 bol Okresnej prokuratúre v Banskej Bystrici v uvedenej trestnej veci doručený návrh vyšetrovateľa na konanie o dohode o vine a treste.

 V zmysle ust. § 3 ods. 2 zák. č. 550/2003 Z.z. o probačných a mediačných úradníkoch bol  22.10.2013  konajúcou prokurátorkou udelený súhlas na vykonanie mediácie a spisový materiál bol s príslušným pokynom zaslaný mediačnej a probačnej úradníčke na Okresný súd v Banskej Bystrici.

Vykonaným dokazovaním v prípravnom konaní bolo preukázané, že obvinený svojím konaním naplnil všetky zákonné znaky skutkovej podstaty prečinu porušovania domovej slobody podľa § 194 ods. 1, ods. 2 písm. a/, písm. b/ Trestného zákona.

Obvinený v rámci prípravného konania vyhlásil, že skutok, ktorý mu je kladený za vinu spáchal. Toto vyhlásenie urobil slobodne, vážne, zrozumiteľne a určito. Konanie oľutoval. Poškodená XXXXX a poškodený XXXXX súhlasili s návrhom na uzatvorenie zmieru, nakoľko im bola škoda obvineným uhradená v plnej výške.

Dňa 09.12. 2013 bola mediačnou úradníčkou tunajšieho okresného súdu predložená správa o výsledku mediácie. Obvinený v  rámci mediácie vyhlásil, že spáchal skutok, pre ktorý je stíhaný a svoje konanie úprimne oľutoval. Zároveň vyhlásil, že má záujem vyriešiť predmetnú trestnú vec uzatvorením zmieru. Poškodení sa v priebehu mediácie vyjadrili, že s uzavretím zmieru súhlasia.

Dňa 18. 11. 2013 obvinený poukázal na účet Okresnej prokuratúry v Banskej Bystrici sumu vo výške 100,00 € určenú na všeobecne prospešné účely, ktorá suma nie je zrejme neprimeraná závažnosti spáchaného prečinu. 

Z uvedenej sumy,  je 50% vo výške 50,- € poukázaných na peňažnú pomoc obetiam trestnej činnosti a zvyšných 50% vo výške 50,- € konkrétnemu adresátovi určenému obvineným – Občianskemu združeniu Signál ohrozenia, Detský domov Centrum Srdiečko, Wolkerova26, XXXXX, IČO 37889443, DIČ 2021689054.

Dňa 27.11.2013 bol pred mediačnou úradníčkou tunajšieho Okresného súdu v Banskej Bystrici uzatvorený zmier medzi obvineným a poškodeným.

Podľa § 220 ods. 1 Trestného  poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
nahradil škodu, pokiaľ bola trestným činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
zloží na účet súdu a v prípravnom konaní na účet prokuratúry peňažnú sumu, určenú konkrétnemu adresátovi na všeobecne prospešné účely, a táto suma nie je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru akou bol trestným činom dotknutý záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 224 odsek 1 Trestného poriadku  peňažnú sumu na všeobecne prospešné účely možno určiť obciam a iným právnickým osobám so sídlom na území Slovenskej republiky na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na peňažnú pomoc poškodeným podľa osobitného zákona.
	Podľa § 224 odsek 2 Trestného poriadku, z peňažnej sumy určenej na všeobecne prospešné účely musí obvinený určiť aspoň 50% štátu na peňažnú pomoc poškodeným podľa osobitného zákona.

Vzhľadom na skutočnosť, že za prečin porušovania domovej slobody podľa § 194 ods. 1, ods. 2 písm. b) Trestného zákona je ustanovený trest odňatia slobody, ktorého horná hranica neprevyšuje 5 rokov, obvinený vyhlásil, že spáchal skutok, za ktorý mu bolo vznesené obvinenie a zložil na účet prokuratúry vyššie uvedenú peňažnú sumu a tiež vzhľadom na povahu a závažnosť spáchaného činu, na osobu obvineného a jeho osobné a majetkové pomery – možno konštatovať, že boli splnené všetky zákonné podmienky § 220 odsek 1 Trestného poriadku.
 
	Vzhľadom na vyššie uvedené som rozhodla tak, ako je uvedené vo výrokovej časti tohto rozhodnutia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavlina Zlochová
prokurátorka